Ministru kabineta rīkojuma projekta

**“Par Ministru kabineta 2017. gada 24. janvāra rīkojuma Nr. 37 „Par valsts nekustamā īpašuma nodošanu Brocēnu novada pašvaldības īpašumā” atzīšanu par spēku zaudējušu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43. pants, likuma “Par pašvaldībām” 14. panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta sagatavošanas pamatu**Valsts akciju sabiedrībā “Privatizācijas aģentūra” (turpmāk – Privatizācijas aģentūra) 2006. gada 31. augustā ar Nr. 2.2771 reģistrēts privatizācijas ierosinājums par zemesgabala Rīgas ielā 2, Brocēnos, Brocēnu novadā (kadastra Nr. 8405 004 0136, kadastra apzīmējums 8405 004 0136), 0.6067 ha platībā (turpmāk – Zemesgabals), privatizāciju.Zemesgabals 2007. gada 16. oktobrī ierakstīts Brocēnu pilsētas zemesgrāmatas nodalījumā Nr. 1000 0040 5685 uz Latvijas valsts vārda Finanšu ministrijas personā.Ar 2007. gada 4. decembra Aktu par valsts zemesgabala Saldus rajonā, Brocēnu novadā, Brocēnos, Rīgas ielā 2, zemes kadastra Nr. 8405 004 0136 nodošanu Privatizācijas aģentūras valdījumā Zemesgabals nodots Privatizācijas aģentūras valdījumā.Uz Zemesgabala atrodas nekustamais īpašums (dzīvojamā māja – jaunbūve) Rīgas ielā 2, Brocēnos, Brocēnu novadā (kadastra Nr. 8405 504 0009) (turpmāk – Ēka), kas sākotnēji bija privatizētās akciju sabiedrības „Brocēni” mantas sastāvā. Akciju sabiedrības „Brocēni” valsts kapitāla daļa nodota privatizācijai ar Ministru kabineta 1996. gada 15. maija rīkojumu Nr. 160 „Par valsts kapitāla daļu pārdošanu” (1.3. apakšpunkts), līdz ar to Zemesgabals saskaņā ar Ministru kabineta 1998. gada 21. oktobra rīkojumu Nr. 507 „Par zemesgabalu nodošanu privatizācijai” (pielikuma 2.41. apakšpunkts) nodots privatizācijai.Īpašuma tiesības uz Ēku 2016. gada 19. februārī Brocēnu pilsētas zemesgrāmatas nodalījumā Nr. 1000 0012 6092 nostiprinātas Brocēnu novada pašvaldībai (turpmāk – Pašvaldība). 2016. gada 5. maijā starp Privatizācijas aģentūru un Pašvaldību noslēgts Zemesgabala nomas līgums.Ņemot vērā Pašvaldības 2016. gada 9. maija ārkārtas sēdes lēmuma izrakstu (prot. Nr. 9, 1. §) „Par Latvijas valstij piederošā nekustamā īpašuma Rīgas iela 2, Brocēni, Brocēnu novads, pārņemšanu Brocēnu novada pašvaldības īpašumā”, 2017. gada 24. janvārī izdots Ministru kabineta rīkojums Nr. 37 „Par valsts nekustamā īpašuma nodošanu Brocēnu novada pašvaldības īpašumā” (turpmāk – Rīkojums). Tajā noteikts, ka saskaņā ar Publiskas personas mantas atsavināšanas likuma 42. panta pirmo daļu un 43. pantu Privatizācijas aģentūrai atļauts nodot bez atlīdzības Pašvaldības īpašumā Zemesgabalu. Rīkojumā noteikts, ka Pašvaldībai Zemesgabalu jāizmanto pašvaldības autonomās funkcijas īstenošanai atbilstoši likuma „Par pašvaldībām” 15. panta pirmās daļas 10. punktam – saimnieciskās darbības veicināšanai attiecīgajā administratīvajā teritorijā un bezdarba samazināšanai, un bez atlīdzības jānodod valstij, ja tas vairs netiek izmantots minētās funkcijas īstenošanai.2018. gada 5. martā Privatizācijas aģentūrā saņemts Pašvaldības 2018. gada 22 .februāra lēmuma izraksts (prot. Nr. 5, 15. §), saskaņā ar kuru Pašvaldība ir nolēmusi lūgt atcelt Rīkojumu. Lēmums pamatots ar to, ka, izvērtējot pastāvošo situāciju Brocēnu novadā un attiecīgās funkcijas īstenošanas iespējas Zemesgabalā, Pašvaldība ir secinājusi, ka Zemesgabalā nav iespējams īstenot likuma „Par pašvaldībām” 15. panta pirmās daļas 10. punktā minēto autonomo funkciju – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.Vienlaikus, Brocēnu novada pašvaldība ar 2018.gada 27.septembra vēstuli Nr.3-9.2/18/1114-NJ informēja Ekonomikas ministriju, ka Privatizācijas aģentūra nav nodevusi un pašvaldība nav pārņēmusi Zemesgabalu.Saskaņā ar Publiskas personas mantas atsavināšanas likuma 43. pantu šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6.pantā minētās institūcijas (amatpersonas). Saskaņā ar Publiskas personas mantas atsavināšanas likuma 5. panta pirmo daļu un 42. panta pirmo daļu lēmumu par publiskas personas mantas nodošanu īpašumā bez atlīdzības pieņem Ministru kabinets. Ņemot vērā, ka Ministru kabinets ir pieņēmis Rīkojumu ar kuru atļauts Zemesgabalu nodot bez atlīdzības Pašvaldības īpašumā, ir sagatavots Ministru kabineta rīkojuma projekts “Par Ministru kabineta 2017. gada 24. janvāra rīkojuma Nr. 37 „Par valsts nekustamā īpašuma nodošanu Brocēnu novada pašvaldības īpašumā” atzīšanu par spēku zaudējušu” (turpmāk – Rīkojuma projekts). Ievērojot Pašvaldības 2018. gada 22. februāra lēmuma izrakstā (prot. Nr. 5, 15. §) noteikto, Privatizācijas aģentūra ir sagatavojusi Rīkojuma projektu par Rīkojuma atzīšanu par spēku zaudējušu.**II Turpmākā rīcība**Pēc Rīkojuma atzīšanas par spēku zaudējušu Privatizācijas aģentūra Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 9. pantā noteiktajā kārtībā sagatavos un nosūtīs Zemesgabala privatizācijas paziņojumu pirmpirkuma tiesīgajai personai, kurai ir tiesības izmantot Zemesgabala pirmpirkuma tiesības vai turpināt nomas attiecības. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kurām būs pirmpirkuma tiesības privatizēt Zemesgabalu, pēc Rīkojuma atzīšanas par spēku zaudējušu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Rīkojuma projekta izpilde neietekmēs iesaistīto institūciju pieejamos cilvēkresursus.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Kivliņa 67021444

Iveta.Kivlina@pa.gov.lv

Reitere 67013087,

Vita.Reitere@em.gov.lv